# กัศมีร์
thumb|หุบเขาปะเฮลกัม
thumb|นังกาปาร์บัต ภูเขาสูงอันดับ 9 ของโลก
thumb|แม่น้ำการากาช (แม่น้ำหยกดำ)

กัศมีร์  หรือที่นิยมอ่านว่า แคชเมียร์  คือภูมิภาคทางตะวันออกเฉียงเหนือสุดของอนุทวีปอินเดีย ซึ่งก่อนคริสต์ศตวรรษที่ 19 คำว่า "กัศมีร์" ถูกใช้เพื่อสื่อถึงหุบเขากัศมีร์เท่านั้น ซึ่งเป็นหุบเขาที่คั่นระหว่างเทือกเขาหิมาลัยและเทือกเขาปีร์ปัญจาล แต่ในปัจจุบัน คำว่ากัศมีร์ครอบคลุมถึงพื้นที่ในสามประเทศ ได้แก่อาณาบริเวณในปกครองของอินเดียที่เรียกว่า "ชัมมูและกัศมีร์" และ "ลาดัก" และอาณาบริเวณในปกครองของปากีสถานที่เรียกว่าเขต "อาซัดกัศมีร์" และ "กิลกิต-บัลติสถาน" รวมถึงอาณาบริเวณในปกครองของจีนที่เรียกว่า "อักไสชิน" และ "คาหล่าคุนหลุน" Quote: "Kashmir, region of the northwestern Indian subcontinent. It is bounded by the Uygur Autonomous Region of Xinjiang to the northeast and the Tibet Autonomous Region to the east (both parts of China), by the Indian states of Himachal Pradesh and Punjab to the south, by Pakistan to the west, and by Afghanistan to the northwest. The northern and western portions are administered by Pakistan and comprise three areas: Azad Kashmir, Gilgit, and Baltistan, ... The southern and southeastern portions constitute the Indian state of Jammu and Kashmir. The Indian- and Pakistani-administered portions are divided by a “line of control” agreed to in 1972, although neither country recognizes it as an international boundary. In addition, China became active in the eastern area of Kashmir in the 1950s and since 1962 has controlled the northeastern part of Ladakh (the easternmost portion of the region)." Quote: "The Himalayan region of Kashmir has been a flashpoint between India and Pakistan for over six decades.
Since India's partition and the creation of Pakistan in 1947, the nuclear-armed neighbours have fought three wars over the Muslim-majority territory, which both claim in full but control in part.
Today it remains one of the most militarised zones in the world. China administers parts of the territory."

ในปัจจุบันนี้ พื้นที่ 43% ของกัศมีร์อยู่ในปกครองของอินเดีย, 37% อยู่ในปกครองของปากีสถาน และราว 20% อยู่ในปกครองของจีน มีประชากรอาศัยอยู่ในกัศมีร์ทั้งสิ้นราว 13–14 ล้านคน ในจำนวนนี้ 70% อาศัยอยู่ในเขตของอินเดีย ประชากรส่วนใหญ่ในพื้นที่กัศมีร์นับถือศาสนาอิสลาม (83%) รองลงมาคือศาสนาฮินดู (14%) และศาสนาพุทธ (1%) Kashmir Flashpoint BBC News

ประวัติศาสตร์
คริสต์ศตวรรษที่ 1 พื้นที่กัศมีร์เป็นศูนย์กลางที่สำคัญของศาสนาฮินดู รวมถึงศาสนาพุทธในเวลาต่อมา ต่อมาในปี 1339 กัศมีร์ตกอยู่ในปกครองของเจ้าอิสลามคนแรกซึ่งได้สถาปนาราชวงศ์ชาฮ์มีร์ กัศมีร์เป็นดินแดนในจักรวรรดิโมกุลระหว่างปี 1586 ถึง 1751 หลังจากนั้นเป็นส่วนหนึ่งของจักรวรรดิอัฟกันจนถึงปี 1820 ซึ่งเป็นปีที่กัศมีร์ถูกผนวกเข้าเป็นส่วนหนึ่งของจักรวรรดิซิกข์ 

เมื่อชาวซิกข์พ่ายแพ้สงครามกับอังกฤษในปี 1846 ราชรัฐชัมมูถือโอกาสเข้าซื้อดินแดนกัศมีร์จากอังกฤษ และแล้วกัศมีร์ก็กลายเป็นส่วนหนึ่งของชัมมูนับตั้งแต่นั้น ซึ่งชัมมูเองก็มีสถานะเป็นหนึ่งในรัฐพื้นเมืองของบริติชราชในกำกับของพระเจ้าแผ่นดินอังกฤษ

ในปี 1947 เมื่ออังกฤษได้แบ่งบริติชราชออกเป็นประเทศอินเดีย (ชาวฮินดู) และประเทศปากีสถาน (ชาวมุสลิม) ทั้งสองฝ่ายต่างอ้างสิทธิ์เหนือดินแดนชัมมูและกัศมีร์ จนบานปลายเป็นสงครามกัศมีร์ครั้งที่หนึ่งในปี 1947 แม้ว่าท้ายที่สุด พื้นที่กัศมีร์ส่วนใหญ่ตกเป็นของอินเดีย และอินเดียก็สามารถจัดการปกครองกัศมีร์จนมีเสถียรภาพ แต่ปากีสถานก็ยังคงอยากครอบครองพื้นที่ทั้งหมดของกัศมีร์ ดังนั้นเมื่ออินเดียพ่ายแพ้สงครามกับจีนในปี 1962 และเสียอักไสชินให้แก่จีน ปากีสถานเห็นเป็นโอกาสจึงทำการยุแหย่จนเกิดเป็นสงครามกัศมีร์ครั้งที่สองในปี 1965

การท่องเที่ยว
thumb|ทุ่งดอกไม้ที่ทะเลสาบดาล ด้านหลังคือภูเขาหระมุข
แม้ภูมิภาคกัศมีร์จะเผชิญกับปัญหาทางการเมืองและความมั่นคงเป็นระยะ แต่การท่องเที่ยวยังคงเป็นรายได้สำคัญของท้องถิ่น กัศมีร์ได้รับสมญานามว่า "สรวงสวรรค์บนดิน" และบ้างถูกเรียกว่า "สวิตเซอร์แลนด์แห่งอินเดีย" ด้วยภูมิประเทศที่งดงามราวภาพวาด ทั้งทะเลสาบใส ภูเขาหิมะ ทุ่งดอกไม้ และหมู่บ้านกลางหุบเขา ทำให้กัศมีร์เป็นหนึ่งในจุดหมายปลายทางยอดนิยมของนักท่องเที่ยว

ศรีนครซึ่งเป็นเมืองเอกของหุบเขากัศมีร์เป็นจุดศูนย์กลางด้านการท่องเที่ยวมีทะเลสาบดาล ที่มีชื่อเสียงพร้อมเรือนแพลอยน้ำ และเรือพายชิการาให้นั่งชมวิวท่ามกลางธรรมชาติและตลาดลอยน้ำ นอกจากนี้ยังมีสวนแนวโมกุลอันเก่าแก่ที่สะท้อนรสนิยมสมัยราชวงศ์โมกุล

ในฤดูหนาว นักท่องเที่ยวจำนวนมากเดินทางไปกุลมาร์ค (Gulmarg) และโซนามาร์ค (Sonamarg) ซึ่งเป็นสถานที่เล่นสกีและกิจกรรมหิมะที่มีชื่อเสียง ท่ามกลางฉากหลังของเทือกเขาหิมาลัยอันตระการตา ส่วนฤดูใบไม้ผลิและฤดูร้อนนั้นเหมาะสำหรับการเดินป่า ปีนเขา และชมทุ่งดอกไม้

ในบริเวณหุบเขากัศมีร์มีจำนวนนักท่องเที่ยวประมาณ 300,000 ถึง 350,000 คนต่อปี
อ้างอิง